Ritratt: Miguela Xuereb .td_uid_2_61e1bf6475388_rand.td-a-rec-img{text-align:left}.td_uid_2_61e1bf6475388_rand.td-a-rec-img img{margin:0 auto 0 0} Mara minn Wied il-Għajn qalet fil-Qorti li ma kinitx mentalment f'sikkitha meta wettqet ir-reat u allegatament irrappurtaha t-tifel tagħha li kien preżenti meta ġara l-każ. Il-mara ta' 48 sena kienet akkużatha li sawtet mara u kkaġunatilha ġrieħi gravi. Il-pulizija li huma rċevew rapport mingħand iben l-akkużata u meta marru fuq il-post dakinhar tal-inċident qalu li l-mara ma kinitx fi stat mentali stabbli u għalhekk hija ttieħdet l-isptar Monte Karmeli sabiex tirċievi l-kura meħtieġa. Hija ġiet irrilaxxata mill-isptar u ċertifikata li setgħet tkun interrogata. Il-mara qalet fil-Qorti li hija taħdem bħala machine operator u ddeċidiet li ma tweġibx jekk kinitx ħatja jew le tal-akkużi miġjuba kontriha. L-avukat tal-għajnuna legali spjega li hija mhux se tkun qed twieġeb għal din id-domanda u li huwa kien se jdaħħal talba sabiex il-qorti tappunta psikjatra biex ikun determinat jekk il-mara kinitx mentalment stabbli meta wettqet ir-reat. Il-Maġistrat Ian Farrugia qal li l-qorti mhux se tieħu deċiżjoni dwar dan, f'dan l-istadju sabiex ma jorbotx idejn il-maġistrat li jkun assenjat il-każ. L-avukat tad-difiża ma talabx il-libertà proviżorja tal-akkużata iżda talab lill-qorti tordna lid-direttur tal-ħabs biex il-mara tinżamm f'post fejn ikunu indirizzati l-bżonnijiet ta' saħħa tal-mara. L-avukat Christopher Chricop deher għall-akkużata filwaqt li l-avukati Franco Debono u Francesca Zarb dehru għall-vittma. .td_uid_3_61e1bf6475858_rand.td-a-rec-img{text-align:left}.td_uid_3_61e1bf6475858_rand.td-a-rec-img img{margin:0 auto 0 0}